หุ้นเอเชียเปิดบวก รับภาคการผลิตจีนฟื้นตัวเร็วสุดรอบ 10 ปี!
หุ้นเอเชียเปิดบวก รับภาคการผลิตจีนฟื้นตัวเร็วสุดรอบ 10 ปี!
หุ้นเอเชียเปิดบวก รับภาคการผลิตจีนฟื้นตัวเร็วสุดรอบ 10 ปี!
2 พ.ย. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับภาคการผลิตจีนขยายตัวเร็วสุดในรอบเกือบ 10 ปี
โดย ดัชนี SSE Composite ตลาดหุ้นจีนเปิดวันนี้ที่ 3,228.72 จุด เพิ่มขึ้น 4.19 จุด, +0.13% ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,110.74 จุด เพิ่มขึ้น 133.61 จุด, +0.58% ดัชนี HSI ตลาดหุ้นฮ่องกงเปิดวันนี้ที่ 24,274.83 จุด เพิ่มขึ้น 167.41 จุด, +0.69% ดัชนี TAIEX ตลาดหุ้นไต้หวันเปิดวันนี้ที่ 12,565.32 จุด เพิ่มขึ้น 18.98 จุด, +0.15% ดัชนี KOSPI ตลาดหุ้นเกาหลีใต้เปิดวันนี้ที่ 2,276.61 จุด เพิ่มขึ้น 9.46 จุด, +0.42% ดัชนี FTSE STI ตลาดหุ้นสิงคโปร์เปิดวันนี้ที่ 2,428.98 จุด เพิ่มขึ้น 5.14 จุด, +0.21% ดัชนี FTSE STI ตลาดหุ้นสิงคโปร์เปิดวันนี้ที่ 1,465.47 จุด ลดลง 1.42 จุด, -0.10%
ทั้งนี้ ดัชนีผู้จัดการฝ่ายจัดซื้อ (PMI) ภาคการผลิตของจีนซึ่งมาร์กิตจัดทำร่วมกับไฉซิน อยู่ที่ระดับ 53.6 ในเดือนต.ค. เพิ่มขึ้นจากระดับ 53.0 ในเดือนก.ย. ทำสถิติขยายตัวรวดเร็วที่สุดในรอบเกือบ 10 ปี โดยได้แรงหนุนจากความต้องการที่เพิ่มขึ้นของสินค้าในภาคการผลิต ซึ่งบ่งชี้ว่าเศรษฐกิจจีนฟื้นตัวอย่างรวดเร็วจากวิกฤตการแพร่ระบาดของไวรัสโควิด-19
โดย ดัชนี PMI ที่เคลื่อนไหวเหนือระดับ 50 บ่งชี้ว่า ภาคการผลิตของจีนมีการขยายตัว และนับเป็นเดือนที่ 6 ติดต่อกันที่ดัชนี PMI ของจีนอยู่เหนือระดับ 50
ด้านสำนักงานสถิติแห่งชาติ (NBA) ของจีนรายงานเมื่อวันเสาร์ว่า ดัชนี PMI ภาคการผลิตเดือนต.ค.อยู่ที่ระดับ 51.4 ขยับลงเล็กน้อยจาก 51.5 ในเดือนก.ย.